[{"text_idx": "#000000", "text": "Historiaj periodaj\u0302oj nun rete traserc\u0302eblaj"}, {"text_idx": "#000001", "text": "La kompletaj tekstoj de multaj jarkolektoj de pli ol 70 Esperanto-periodaj\u0302oj, ekzemple tiuj de la revuo Esperanto de 1905 g\u0302is 1946, estas nun plene serc\u0302eblaj en la retejo de la Au\u0306stria Nacia Biblioteko. Ni petis Bernhard Tuider, la estron de la kolekto, rakonti pli."}, {"text_idx": "#000003", "text": "Periodaj\u0302oj estas ege gravaj fontoj, kiuj bone dokumentas la internaciajn kaj regionajn historion, politikon kaj kulturon. Iliaj ciferecigo kaj interreta disponigo havas gravajn avantag\u0302ojn. Ili ig\u0302as facile kaj rapide alireblaj por multaj personoj, c\u0302ar ili estas atingeblaj tutmonde c\u0302e c\u0302iu retaliro, c\u0302iutage kaj c\u0302iuhore."}, {"text_idx": "#000004", "text": "Post la ciferecigo la paperaj periodaj\u0302oj restas en la klimatizita kaj sekura librokonservejo, kiun ili forlasas nur esceptokaze, ekzemple se la biblioteko pruntedonas ilin por ekspozicio. Krome la tekstrekonaj algoritmoj nun faras la enhavon de la dokumentoj plene alirebla per tute novaj esplorstrategioj."}, {"text_idx": "#000005", "text": "G\u0302is nun la Kolekto por Planlingvoj kaj la Esperanto-muzeo elektis pli ol 70 titolojn de periodaj\u0302oj el la periodo 1889 g\u0302is 1946, kiuj estis skanitaj de specialistoj en aparta \u201cSekcio por ciferecaj servoj\u201d de la Au\u0306stria Nacia Biblioteko."}, {"text_idx": "#000006", "text": "La ciferecigo kaj publikigo de la havaj\u0302o ankau\u0306 ludas gravan rolon en la t.n. Vizio 2025 de la Au\u0306stria Nacia Biblioteko. Tiel la nombro de ciferece konsulteblaj dokumentoj \u2013 libroj, periodaj\u0302oj, fotoj, bildpos\u0302tkartoj, muzeaj objektoj, afis\u0302oj, sondokumentoj kaj arkivaj\u0302oj \u2013 dau\u0306re kreskos ankau\u0306 dum la venontaj jaroj."}, {"text_idx": "#000008", "text": "G\u0302is nun estas realigita la enkomputiligo de pli ol 1.100 libroj (inter ili pli ol 200 pri la unuaj 31 Universalaj Kongresoj de Esperanto kaj pli ol 180 de au\u0306 pri Ludoviko Zamenhof), pli ol 70 diversaj periodaj\u0302oj kun pli ol 900 jarkolektoj, c\u0302irkau\u0306 7.300 fotoj, 2.500 bildpos\u0302tkartoj, 2.500 muzeaj objektoj, 800 afis\u0302oj kaj 200 sonbendoj."}, {"text_idx": "#000009", "text": "Krom la sonbendoj, c\u0302iuj tiuj dokumentoj estas konsulteblaj pere de la katalogo Trovanto, la katalogo de la Kolekto por Planlingvoj kaj Esperanto-muzeo."}, {"text_idx": "#000010", "text": "En la retejo de la Au\u0306stria Nacia Biblioteko vi povas ne nur trarigardi nian havaj\u0302on, sed pere de la retejo ANNO ec\u0302 eblas sisteme traserc\u0302i la jam ciferecigitajn periodaj\u0302ojn. ANNO (AustriaN Newspapers Online) estas la virtuala legsalono por la periodaj\u0302oj de la Au\u0306stria Nacia Biblioteko."}, {"text_idx": "#000011", "text": "ANNO ebligas al vi entajpi serc\u0302vorton en la kampoj \u201cText\u201d (teksto) au\u0306 \u201cTitel\u201d (titolo), elekti unu el 17 lingvoj \u2013 inter ili Esperanto \u2013 kaj specifi la serc\u0302on lau\u0306 la eldonloko kaj eldonperiodo."}, {"text_idx": "#000012", "text": "Ekzemple, se vi entajpas en la kampo \u201cteksto\u201d la vorton \u201cZamenhof\u201d, elektas kiel lingvon \u201cEsperanto\u201d kaj alklakas \u201cSuchen\u201d (serc\u0302i), vi ricevas 1913 rezultojn. Tio signifas, ke en 1913 numeroj de skanitaj Esperanto-periodaj\u0302oj la nomo \u201cZamenhof\u201d aperas almenau\u0306 unufoje."}, {"text_idx": "#000013", "text": "Alklakante unu el la serc\u0302rezultoj, vi malfermas novan fenestron, kie rug\u0302aj kadroj indikas, sur kiuj pag\u0302oj la vorto \u201cZamenhof\u201d estas notita."}, {"text_idx": "#000014", "text": "Se vi alklakas unu el tiuj pag\u0302oj, g\u0302i pligrandig\u0302as, por ke vi povu legi la tekston kaj ankau\u0306 krome tuj vidi, kie kaj kiom ofte aperas la serc\u0302ovorto, kiu estas rug\u0302e markita."}, {"text_idx": "#000015", "text": "Tiel eblas esplori pri diversaj temoj en la gazetaro de la koncernaj jaroj. La plej rekomendindaj serc\u0302vortoj estas nomoj de personoj, landoj kaj urboj, sed fakte oni povas entajpi c\u0302iun ajn temon, pri kiu oni interesig\u0302as."}, {"text_idx": "#000016", "text": "Alklaku por kunhavigi c\u0302e Twitter(Malfermig\u0302as en nova fenestro)Alklaku por kunhavigi c\u0302e Facebook(Malfermig\u0302as en nova fenestro)Alklaku por kunhavigi per Telegramo(Malfermig\u0302as en nova fenestro)"}, {"text_idx": "#000017", "text": "Estis ege bona monato por tiuj Esperantistoj kiuj interesig\u0302as pri FAKA ESPLORADO de Esperanto lau\u0306 historia, lingva, eduka kaj socia vidpunktoj. Mi persone ne memoras tiom da elstaraj novaj\u0302oj por Esperantujo en periodo de 30 tagoj. C\u0302u vi?"}, {"text_idx": "#000018", "text": "Unue, estis anoncita la pligrandigo de la ege utila vorto-korpuso de Esperanto (Bertilo Wennergren). Tre bona ilo por faka lingvo-esplorado pri historia disvolvig\u0302o."}, {"text_idx": "#000019", "text": "Due, subite disponeblas stipendio (Angela Tellier) (c\u0302irkau\u0306 16,537 eu\u0306roj c\u0302iujare!) por doktorig\u0302o pri la temo Esperanto c\u0302e la Universitato de Liverpool. Jen nova esploristo kiu fake kaj konvinke povos utiligi la novajn arkivojn de Esperanto sur la Interreto."}, {"text_idx": "#000020", "text": "Trie, estas la multlanda esploro laboro, Lingva Akcelilo (Zlatko Tisljar) pri Esperanto kiel lernfaciliga (propedeu\u0306tika) studobjekto por infanoj. Tiu projekto povas altiri la atenton de esploristoj EKSTER niaj rondoj."}, {"text_idx": "#000021", "text": "Kaj nun, kvare, estas la impona kaj tre profesia laboro de la Au\u0306stria Nacia Biblioteko (Bernhard Tuider), priskribata en la supra artikolo. Bonega laborilo por esploristoj pri diversaj temoj \u2013 ne nur pri lingvaj."}, {"text_idx": "#000022", "text": "Nia jaro jam estis tre bona kiam ni prikonsideras la lanc\u0302on de la Kuriero de Unesko (Trezoro Huang Yinbao) en Esperanto, kaj ankau\u0306 la lanc\u0302on kaj disvolvig\u0302o de AMIKUMU (Chuck Smith, Richard Delamore)."}, {"text_idx": "#000025", "text": "jes. same kiel \"bitoteko\", \"tekstaro\" kaj aliaj tre utilaj servoj. malfermig\u0302as fascinaj ebloj de esplorado!"}, {"text_idx": "#000029", "text": "La argentina selektitaro estas c\u0302ampiono de la mondpokalo de KataroIrano: unua ekzekuto ligita al la tumultojDu misiloj trafis PollandonUN: amasa plimulto por kondamni la rusiajn aneksadojn en UkrainioParlamentaj balotoj en Latvio: tutnova vizag\u0302o por la deputitaro"}, {"text_idx": "#000031", "text": "Bluaj c\u0302evaloj, kurbe klinaj domoj kaj torditaj korpojKandidatig\u0302u en la Konkurso \u201cPartoprenu IJK-n\u201d 2023!\u201cArko\u201d Gong Xiaofeng: Niaj atingoj kaj malsukcesoj dum 2022"}, {"text_idx": "#000033", "text": "Alig\u0302i al 400 aliaj abonantoj"}]